બોટાદ જિલ્લા કક્ષાની સિવિલ હોસ્પીટલ બનવાની છે. બોટાદ શહેરમા ૨૪ કરોડના ખર્ચે ૧૦૦ બેડની આધુનિક સિવિલ હોસ્પીટલ નીર્માણ થનાર છે જેના માટે બોટાદ જિલ્લા વહિવટી તત્ર દ્વારા તુરખા રોડ ઉપર સર્વે નં. ૫૧૩ પૈકિ ૧ મા જમીન ફાળવણી કરી દેવામા આવી હતી. હાલમા આ સ્થળમા ફેરફાર કરી ભાવનગર રોડ અને સાળંગપુર રોડ વચ્ચે ખોડીયાર મંદિર પાસે આવેલા સર્વે નંબર ૩૫ પૈકિ ૧ માં ફેરફાર કરવાની તજવીજ ચાલી રહી છે. આ તજવીજને લઈ શહેરમા હાલમા વિવાદ ચાલી રહ્યો છે. છેલ્લા ઘણા દિવસથી આ સિવિલ હોસ્પીટલ સ્થળ ફેરફાર ને લઈ શહેરીજનો તેમજ જિલ્લાના આગેવાનો અને તુરખારોડ ના લોકો વચ્ચે વિવાદ ચાલી રહ્યો છે.